Cătălina Ponor

| Mitalit | Mitalit | Mitalit |  |
| --- | --- | --- | --- |
|  Cătălina Ponor |  Cătălina Ponor |  Cătălina Ponor |  |
Maa:   Romania
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | puomi |  |
|  Kultaa | Ateena 2004 | permanto |  |
|  Kultaa | Ateena 2004 | joukkuekilpailu |  |
|  Hopeaa | Lontoo 2012 | permanto |  |
|  Pronssia | Lontoo 2012 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Anaheim 2003 | puomi |  |
|  Hopeaa | Anaheim 2003 | permanto |  |
|  Hopeaa | Anaheim 2003 | joukkuekilpailu |  |
|  Pronssia | Melbourne 2005 | puomi |  |
|  Pronssia | Stuttgart 2007 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2004 | puomi |  |
|  Kultaa | Amsterdam 2004 | permanto |  |
|  Kultaa | Amsterdam 2004 | joukkuekilpailu |  |
|  Kultaa | Debrecen 2005 | puomi |  |
|  Kultaa | Volos 2006 | puomi |  |
|  Kultaa | Bryssel 2012 | puomi |  |
|  Kultaa | Bryssel 2012 | joukkuekilpailu |  |
|  Kultaa | Cluj 2017 | puomi |  |
|  Hopeaa | Volos 2006 | joukkuekilpailu |  |
|  Hopeaa | Bryssel 2012 | permanto |  |
|  Pronssia | Volos 2006 | permanto |  |
|  Pronssia | Bern 2016 | puomi |  |
|  Pronssia | Bern 2016 | permanto |  |
Cătălina Ponor (s. 20. elokuuta 1987 Constanța) on romanialainen telinevoimistelija ja olympiavoittaja.
Ponorin ensimmäiset arvokisat olivat vuoden 2003 MM-kisat Anaheimissa. Hän voitti siellä kolme hopeamitalia (joukkuekisa, puomi ja permanto). Vuoden 2004 EM-kisoissa Amsterdamissa hän voitti Euroopan mestaruuden joukkuekilpailussa, puomilla ja permannolla. Samoissa lajeissa hän voitti kolme olympiakultaa Ateenassa kesällä 2004. Hän oli sitten vuoden 1988 Daniela Silivașin ensimmäinen naisvoimistelija, joka voitti samoissa kisoissa kolme kultaa.
Vuonna 2005 Ponor oli monien skandaalien kohteena. Alkuvuonna Romanian media paljasti, että Ponorilla oli veli, jonka tämän äiti Carmen oli hylännyt hyvin nuorena. Elokuussa Ponor ja joukkuetoverit Florica Leonida ja Alexandra Eremia poistuivat harjoitteluleiriltä Bukarestiin yökerhoon juhlimaan. Romanian voimisteluliitto lähetti Ponorin kavereineen takaisin kotiin harjoittelemaan.
Ponor voitti puomin Euroopan-mestaruuden Debrecenissä. Marraskuussa 2005 MM-kisoissa Melbournessa hän oli Florica Leonidan lisäksi ainoa kisoihin valittu romanialainen naisvoimistelija. Hallitseva Euroopan mestari, maailmancup- ja olympiavoittaja Ponor jäi puomilla pronssille eikä permannolla selviytynyt finaaliin.
Ponor sai Volosin EM-kilpailuissa 2006 kultaa puomilla, hopeaa joukkuekilpailussa ja pronssia permannolla. Stuttgartin MM-kilpailuissa 2007 hän saavutti pronssia joukkuekilpailussa. Hän lopetti uransa loukkaantumisten vuoksi joulukuussa 2007, mutta aloitti harjoittelun uudelleen keväällä 2011. Saman vuoden Tokion MM-kilpailuissa hän oli puomilla seitsemäs.
Ponor saavutti Brysselin EM-kilpailuissa 2012 kultaa puomilla ja joukkuekilpailussa sekä hopeaa permannolla. Lontoon olympialaisissa hän sai permannolla hopeaa ja joukkuekilpailussa pronssia sekä oli puomilla neljäs. Hän saavutti Bernin EM-kilpailuissa 2016 pronssia puomilla ja permannolla. Rio de Janeiron olympialaisissa hän sijoittui puomilla seitsemänneksi. Hän voitti puomin Euroopan-mestaruuden Cluj'ssa 2017.